Pranešimo apie vyno sektoriaus produkto specifikacijos standartinio pakeitimo patvirtinimą paskelbimas pagal 2018 m. spalio 17 d. Komisijos deleguotojo reglamento (ES) 2019/33

(2020/C 44/06)

Šis pranešimas skelbiamas pagal 2018 m. spalio 17 d. Komisijos deleguotojo reglamento (ES) 2019/33 (1).

PRANEŠIMAS APIE STANDARTINIO PAKEITIMO PATVIRTINIMĄ

„Coteaux de l’Aubance“

PDO-FR-A0149-AM02

Pranešimo data: 2019-11-12

PATVIRTINTO PAKEITIMO APRAŠYMAS IR PAGRINDIMAS

1. Geografinė vietovė

Dalis apie geografinę vietovę keičiama taip: „Visi gamybos veiksmai atliekami geografinėje vietovėje, kuri apima toliau nurodytų Meno ir Luaros departamento savivaldybių, kaip jos apibrėžtos 2018 m. Oficialiajame geografinių kodų registre, teritorijas: Brissac Loire Aubance (buvusios šių deleguotųjų savivaldybių teritorijos: Brissac-Quincé, Saint-Saturnin-sur-Loire, Vauchrétien), Denée, Les Garennes sur Loire (buvusios šių deleguotųjų savivaldybių teritorijos: Juigné-sur-Loire, Saint-Jean-des-Mauvrets), Mozé-sur-Louet, Mûrs-Erigné, Saint-Melaine-sur-Aubance, Soulaines-sur-Aubance.

Su geografinės vietovės kartografine medžiaga galima susipažinti Nacionalinio kilmės ir kokybės instituto interneto svetainėje.“

Redakcinio pobūdžio pakeitimas: naujajame administracinių vienetų sąraše atsižvelgta į po specifikacijos patvirtinimo sujungtus administracinius vienetus ar kitus skirstymo į administracines zonas pasikeitimus. Siekiant teisinio tikrumo, sąrašas sudarytas atsižvelgiant į galiojantį Oficialųjį geografinių kodų registrą, kurį kasmet peržiūri INSEE. Geografinės vietovės perimetras lieka visiškai nepakitęs.

Galiausiai nurodoma, jog Nacionalinio kilmės ir kokybės instituto interneto svetainėje pateikiama geografinės vietovės kartografinė medžiaga, kad visuomenė galėtų su ja susipažinti.

Atitinkamai iš dalies keičiamas su geografine vietove susijęs bendrojo dokumento 6 punktas.

2. Arčiausiai esanti vietovė

1 skyriaus IV antraštinės dalies 3 punkte esantis savivaldybių sąrašas pakeičiamas šiuo sąrašu:

„Aubigné-sur-Layon, Beaulieu-sur-Layon, Bellevigne-en-Layon (buvusios šių deleguotųjų savivaldybių teritorijos: Champ-sur-Layon, Faveraye-Mâchelles, Faye-d’Anjou, Rablay-sur-Layon, Thouarcé ), Blaison-Saint-Sulpice (buvusios šių deleguotųjų savivaldybių teritorijos: Blaison-Gohier, Saint-Sulpice), Bouchemaine, Brissac Loire Aubance (buvusios šių deleguotųjų savivaldybių teritorijos: Alleuds, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saulgé-l’Hôpital), Chalonnes-sur-Loire, Chaudefonds-sur-Layon, Chemillé-en-Anjou (buvusios šių deleguotųjų savivaldybių teritorijos: Chanzeaux, Valanjou), Doué-en-Anjou (buvusi šios deleguotosios savivaldybės teritorija: Brigné), Gennes-Valde-Loire (buvusios šių deleguotųjų savivaldybių teritorijos: Chênehutte-Trêves-Cunault, Gennes, Grézillé, Saint-Georges-des-Sept-Voies, Le Thoureil), Lys-Haut-Layon (buvusi šios deleguotosios savivaldybės teritorija: Tigné), Parnay, Rochefort-sur-Loire, Sainte-Gemmes-sur-Loire, Savennières, Terranjou (buvusios šių deleguotųjų savivaldybių teritorijos: Chavagnes, Martigné-Briand, Notre-Dame-d’Allençon), Tuffalun (buvusios šių deleguotųjų savivaldybių teritorijos: Ambillou-Château, Louerre, Noyant-la-Plaine), Val-du-Layon (buvusios šių deleguotųjų savivaldybių teritorijos: Saint-Aubin-de-Luigné, Saint-Lambert-du-Lattay).“

Taip atsižvelgta į savivaldybių sujungimą po paskutinės specifikacijos versijos. Arčiausiai esančios vietovės perimetras lieka visiškai nepakitęs.

Atitinkamai iš dalies keičiamas su papildomomis sąlygomis susijęs bendrojo dokumento 9 punktas.

3. Agrarinės aplinkosaugos nuostata

1 skyriaus VI antraštinės dalies 2 punkte įterpiamas tekstas: „Tarp eilių turi augti prižiūrima savaime išaugusi ar pasėta augalinė danga. Jei tokios augalinės dangos nėra, veiklos vykdytojas privalo įdirbti dirvą, kad augalija išaugtų savaime, arba pagrįsti už vynuogininkystę atsakingų valdžios institucijų patvirtintų biologinės kontrolės preparatų naudojimą. Sklype naudojant biologinės kontrolės herbicidus, naudoti kitus herbicidus draudžiama.“

Šiuo pakeitimu atsižvelgiama į visuose Anžu vynuogynuose besikeičiančią gamintojų praktiką ir didelį agroekologijai skiriamą dėmesį. Jis atspindi vis didėjantį susirūpinimą aplinkosauga techninėse srityse. Sudarant palankias sąlygas augti augalinei dangai, naikinant piktžoles mechaniniu būdu ar pasitelkiant biologinės kontrolės preparatus, naudojama mažiau cheminių herbicidų. Pradėjus naudoti mažiau herbicidų, turėtų tapti įmanoma geriau apsaugoti vynuogynų dirvožemį ir išsaugoti natūralias jo savybes (derlingumą, biologinę įvairovę, biologinį išsivalymą), nes tai prisideda prie vynų kokybės bei autentiškumo ir sustiprina vietovės įvaizdį.

Bendrajam dokumentui šis pakeitimas įtakos neturi.

4. Oficialus vynuogių derliaus ėmimo paskelbimas

Išbraukiamas specifikacijos 1 skyriaus VII antraštinės dalies 1 punkto sakinys: „Vynuogių derliaus ėmimo pradžios data nustatoma pagal Kaimo ir jūrų žuvininkystės kodekso D. 645-6 straipsnį.“

Nustatyti vynuogių derliaus ėmimo pradžios datą nebėra būtina, nes nuo šiol veiklos vykdytojai turi daugybę priemonių, leidžiančių tiksliai nustatyti, kada vynuogės yra sunokusios. Kiekvienas veiklos vykdytojas turi tam tikrą skaičių asmeninių ar kolektyvinių priemonių ir įrangos, leidžiančios tiksliai, atsižvelgiant į gamybos tikslus, nustatyti optimalią kiekvieno sklypo derliaus ėmimo pradžios datą.

Bendrajam dokumentui šis pakeitimas įtakos neturi.

5. Minimali natūrali alkoholio koncentracija tūrio procentais

VI antraštinės dalies 2 punkto b papunktyje įterpiamas sakinys „Vynų, kurie gali būti žymimi nuoroda „sélection de grains nobles“, minimali natūrali alkoholio koncentracija tūrio procentais yra ne mažesnė kaip 19 %.“

Šiuo pakeitimu siekiama specifikacijoje susieti minimalią natūralią alkoholio koncentraciją tūrio procentais, kuri specifikacijoje nebuvo nurodyta, su dideliu cukraus kiekiu (nuoroda „sélection de grains nobles“ žymimų vynų – 323 g).

Bendrajam dokumentui šis pakeitimas įtakos neturi.

6. Fermentavimo patalpos pajėgumas

1 skyriaus IX antraštinės dalies 1 punkto c papunktyje sakinys „Kiekvienas veiklos vykdytojas turi turėti mažiausiai 1,4 karto penkerių pastarųjų metų vidutinio ūkio gamybos kiekio atitinkantį fermentavimo patalpos pajėgumą.“ pakeičiamas sakiniu „Kiekvienas veiklos vykdytojas turi turėti mažiausiai 1,4 karto per penkerius pastaruosius metus pagaminto vyno tūrio atitinkantį fermentavimo patalpos pajėgumą.“

Specifikacijoje buvo nurodytas ne hektolitrais ar m3 išreikštas tūrinis pajėgumas, o gamybos kiekis, t. y derliaus kiekis, padalytas iš gamybos ploto (pavyzdžiui, išreikštas hl/ha). Šiuo pakeitimu ištaisomas dydžio neatitikimas neatliekant esminių pakeitimų (mažiausias kiekis išlieka 1,4 karto ūkio kelerių pastarųjų metų vidutinio pagaminto tūrio).

Bendrajam dokumentui šis pakeitimas įtakos neturi.

7. Vyno išleidimas į apyvartą

Išbraukiamas 1 skyriaus IX antraštinės dalies 5 punkto b papunktis dėl vyno išleidimo į apyvartą tarp įgaliotų sandėlių savininkų datos.

Bendrajam dokumentui šis pakeitimas įtakos neturi.

8. Ryšys su geografine vietove

Ryšys su geografine vietove peržiūrėtas siekiant atnaujinti susijusių savivaldybių skaičių (vietoje 10 savivaldybių dabar yra 7). Aprašant ryšį patikslinta, kad nurodoma metinė vidutinė temperatūra.

Atitinkamai iš dalies keičiamas su ryšiu su geografine vietove susijęs bendrojo dokumento 8 punktas.

9. Pereinamojo laikotarpio priemonė

Specifikacijos XI antraštinės dalies 1 punkte nurodyta pereinamojo laikotarpio priemonė išbraukiama, nes pereinamasis laikotarpis pasibaigė 2012 m.

Bendrajam dokumentui šis pakeitimas įtakos neturi.

10. Pereinamojo laikotarpio priemonė

1 skyriaus XI antraštinėje dalyje įterpiamas tekstas: „Nuostatos dėl privalomos prižiūrimos savaime išaugusios ar pasėtos tarpueilių augalinės dangos arba, jei tokios augalinės dangos nėra, prievolės veiklos vykdytojui įdirbti dirvą arba naudoti biologinės kontrolės preparatus savaime išaugusiai augalijai kontroliuoti netaikomos iki šios specifikacijos patvirtinimo augantiems vynuogynams, kurių atstumai tarp eilių ne didesni nei 1,70 m.“

Pereinamojo laikotarpio priemonė suteikia galimybę nebausti esamų vynuogynų, kurių dabartinis priežiūros būdas neatitinka agrarinės aplinkosaugos nuostatų. Tankiai susodintuose vynuogynuose, kurių atstumas tarp eilių ne didesnis nei 1,70 m, gali kilti techninių problemų palaikant nuolatinę augalinę dangą ar įdirbant žemę (darbų atlikimas mechanizuotu būdu, įranga, įrankiai). Neaukštų vynmedžių vynuogynuose augalija taip pat gali padidinti šalnų pavojų. Be to, kuo tankiau vynuogyne susodinti vynmedžiai, tuo daugiau vandens iš jų atima tarpueilių augalinė danga. Kita vertus, po specifikacijos patvirtinimo pasodinti vynuogynai jau privalės atitikti įterpiamas agrarinės aplinkosaugos nuostatas nepriklausomai nuo sodinių pasodinimo tankumo ir atstumo tarp eilių.

Pasibaigus pereinamajam laikotarpiui, priemonės išbraukiamos.

Bendrajam dokumentui šis pakeitimas įtakos neturi.

11. Registrai

2 skyriaus II antraštinės dalies 3 punkte žodis „potencinė“ pakeičiamas žodžiu „natūrali“.

Kad sutaptų su visos Anžu-Somiūro vietovės specifikacijos redakcija, formuluotės „potencinė koncentracija“ ir „laipsnis“ pakeičiamos formuluote „natūrali alkoholio koncentracija tūrio procentais“. Dėl šių pakeitimų specifikaciją tampa lengviau skaityti. Su registrais susijusių nuostatų suderinimu siekiama, kad būtų lengviau parengti tų registrų tikrinimo ir kontrolės planą.

Bendrajam dokumentui šis pakeitimas įtakos neturi.

12. Pagrindiniai tikrinami punktai

Peržiūrėtas 3 skyrius, kad sutaptų Anžu-Somiūro vietovės specifikacijos pagrindinių tikrinamų punktų redakcija.

Bendrajam dokumentui šis pakeitimas įtakos neturi.

BENDRASIS DOKUMENTAS

1. Produkto pavadinimas

Coteaux de l’Aubance

2. Geografinės nuorodos tipas

SKVN – saugoma kilmės vietos nuoroda

3. Vynuogių produktų kategorijos

1. Vynas

4. Vyno (-ų) aprašymas

Baltieji neputojantys vynai, turintys liekamojo cukraus, pagaminti iš vynuogių, kurios skinamos pernokusios. Šie harmoningi vynai pasižymi baltų vaisių ir uogų, citrusinių vaisių, gėlių ir pernokusių vynuogių aromatais. Vynų skonis harmoningas (dera saldumas, rūgštumas ir tinkama struktūra). Bręsdami vynai tampa vis subtilesni ir sudėtingesni.

Šių vynų savybės:

Natūrali alkoholio koncentracija tūrio procentais – ne mažesnė nei 14 %.

Kad vynai galėtų būti žymimi nuoroda „sélection de grains nobles“, jų minimali natūrali alkoholio koncentracija tūrio procentais turi būti ne mažesnė kaip 19 %.

Po fermentacijos fermentuojamų cukrų (gliukozės ir fruktozės) kiekis ne mažesnis nei 34 g/l.

Bendrojo rūgštingumo ir bendro sieros dioksido kiekiai nustatyti Bendrijos teisės aktuose.

Minimali faktinė alkoholio koncentracija (tūrio procentais) yra 10 %, išskyrus vynus, kurių minimali natūrali alkoholio koncentracija tūrio procentais mažesnė kaip 18 % ar lygi 11 %.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas Didžiausias lakusis rūgštingumas (miliekvivalentais viename litre) 25 Didžiausias bendras sieros dioksido kiekis (miligramais viename litre)

5. Vyno gamybos metodai

a) Pagrindiniai vynininkystės metodai

Specifinis vynininkystės metodas

Leidžiama sodrinti vynus pagal specifikacijoje nustatytas taisykles.

Draudžiama naudoti medžio skiedras.

Vynai brandinami specifikacijoje nurodytomis sąlygomis.

Be to, kas nurodyta pirmiau, vynai turi būti gaminami laikantis visoje Sąjungoje taikytinų ir Kaimo ir jūrų žuvininkystės kodekse nustatytų vynininkystės praktikos reikalavimų.

Tankumas

Auginimo praktika

Minimalus vynuogyno tankumas – –4 000 vynmedžių sodinių viename hektare. Vynuogynuose atstumas tarp eilių negali būti didesnis nei 2,50 m, o atstumas tarp augalų toje pačioje eilėje turi būti ne mažesnis nei 1 m. Vynuogynų, kurių tankumas mažesnis kaip 4 000 sodinių viename hektare, tačiau ne mažesnis nei 3 300 sodinių viename hektare, derliui suteikiama teisė į SKVN su sąlyga, kad laikomasi šioje specifikacijoje nustatytų priraišiojimo ir lapijos aukščio taisyklių. Šiuose vynuogynuose atstumas tarp eilių negali būti didesnis nei 3 m, o atstumas tarp augalų toje pačioje eilėje turi būti ne mažesnis nei 1 m.

Vynmedžių genėjimas ir priraišiojimas

Auginimo praktika

Vynmedžiai genimi iki balandžio 30 dienos mišriuoju būdu, ant sodinio paliekant daugiausia 12 pumpurų, ant ilgos šakos – daugiausia 4 pumpurus.

Priraišiotų vynmedžių lapijos aukštis yra bent jau lygus 0,6 atstumo tarp eilių. Priraišiotų vynmedžių lapijos aukštis matuojamas nuo apatinio lapijos krašto, esančio mažiausiai 0,40 m aukštyje nuo žemės, iki viršutinio šoninių nugenėtų šakelių krašto, esančio mažiausiai 0,20 m virš viršutinės priraišiojimo virvės.

Vynuogynai, kurių tankumas mažesnis kaip 4 000 sodinių viename hektare, tačiau ne mažesnis kaip 3 300, taip pat turi atitikti šiuos priraišiojimo reikalavimus: mažiausias priraišiojimo kuolelių aukštis nuo žemės –1,90 m; priraišiojama 4 virvelių pakopomis; mažiausias viršutinės virvelės aukštis –1,85 m virš žemės.

Drėkinimas

Auginimo praktika

Laistyti draudžiama

Derliaus nuėmimas

Auginimo praktika

Vynai gaminami iš pernokusių vynuogių. Be to, vynai, kurie gali būti žymimi nuoroda „sélection de grains nobles“, gaminami iš vynuogių, kurių uogose sultys natūraliai koncentravosi ant vynmedžio dėl Botrytis cinerea grybelio poveikio.

Vynuogės skinamos rankomis ir kelis kartus rūšiuojamos.

b) Didžiausia išeiga

40 hektolitrų iš vieno hektaro

6. Nustatyta geografinė vietovė

Visi gamybos veiksmai atliekami geografinėje vietovėje, kuri apima toliau nurodytų Meno ir Luaros departamento savivaldybių, kaip jos apibrėžtos 2018 m. Oficialiajame geografinių kodų registre, teritorijas: Brissac Loire Aubance (buvusios šių deleguotųjų savivaldybių teritorijos: Brissac-Quincé, Saint-Saturnin-sur-Loire, Vauchrétien), Denée, Les Garennes sur Loire (buvusios šių deleguotųjų savivaldybių teritorijos: Juigné-sur-Loire, Saint-Jean-des-Mauvrets), Mozé-sur-Louet, Mûrs-Erigné, Saint-Melaine-sur-Aubance, Soulaines-sur-Aubance.

Su geografinės vietovės kartografine medžiaga galima susipažinti Nacionalinio kilmės ir kokybės instituto interneto svetainėje.

7. Pagrindinės vyninių vynuogių veislės

’Chenin B

8. Ryšys (-iai) su geografine vietove

1. Geografinės vietovės duomenys

a) Gamtinių veiksnių, darančių įtaką ryšiui, aprašymas

Geografinės vietovės kraštovaizdis pasižymi daugybe į pietvakarius nuo Anžė miesto išsidėsčiusių nedidelių nevienodos padėties 50–90 m aukščio kalvų gulsčiais šlaitais. 2018 m. geografinę vietovę sudarė 7 savivaldybės. Vakaruose ji ribojosi su Obanso upės ir Luaros santaka, rytuose – su Paryžiaus baseino pakraštyje plytinčia kreidos periodo plokštikalne, šiaurėje – su Luara, pietuose – su Brisako ir Boljė giriomis.

Obansas yra šiai geografinei vietovei svarbus nedidelis Luaros intakas, nuo savo ištakų tekantis į šiaurę iki XVI a. pilimi garsėjančios Brisak Kensė savivaldybės. Tuomet upė suka į šiaurės vakarus iki Miuro-Erinjė savivaldybės, po to lygiagrečiai su Luara teka į pietvakarius nuo Anžė miesto.

Ant kiek nuožulniai Luaros link besileidžiančios Armorikos aukštumos skalūnų ir smiltainio substrato susidarę dirvožemiai dažniausiai yra negilūs, greit įšylantys, juose nedaug vandens. Vakarinėje geografinės vietovės dalyje kai kur kyšo iš rūgštinių (riolito) ar šarminių (spilito) efuzinių uolienų susiformavę gūbriai, iš kurių susidarė labai akmeningi dirvožemiai. Geografinės vietovės šiaurėse esančios savivaldybės plyti ant kelių rūšių skalūno klodų. Ne vieną amžių šie klodai buvo naudojami namų sienoms ręsti, stogams dengti, dirvožemiui ruošti ir net kai kuriems namų apyvokos daiktams, pavyzdžiui, praustuvėms, stalviršiams ar laiptams, gaminti, o tai pabrėžia šios vietovės išskirtinumą. Tokių elementų kraštovaizdyje labai daug ir jie kuria vynuogynų tapatumą.

Šioje atskirtoje geografinėje vietovėje mažai kritulių, joje nuo kalnų pučia šiltas ir sausas fenas, o aukštos Šoltė ir Možo vietovės apsaugo nuo vandenyno drėgmės. Per metus čia iškrenta 585 milimetrai kritulių, o Šoltė – apie 800 milimetrų. Brisak Kinsė didžiausias išmatuotas kritulių kiekis atitinka mažiausius Meno ir Luaros departamento meteorologinėse stotyse išmatuotus kiekius. Be to, per augimo ciklą vietovėje iškrenta 100 mm mažiau kritulių nei likusioje departamento dalyje. Vidutinė metinė temperatūra ganėtinai aukšta (maždaug 12 °C) ir 1 °C laipsniu aukštesnė nei likusioje Meno ir Luaros departamento dalyje. Ypatingą šios vietovės mezoklimatą pabrėžia ir augmenija, kurioje sutinkama akmeninių ąžuolų ir italinių pušų.

b) Žmogiškųjų veiksnių, darančių įtaką ryšiui, aprašymas

Kai kurių pačių žymiausių „Coteaux de l’Aubance“ vynuogyno savybių ištakos labai senos, siekiančios net XVI a. pabaigą. Vynuogyno tapatybė susiformavo XIX a. pabaigoje, iškart po vynuoginių filokserų, kurios sunaikino tris ketvirtadalius Anžu vynuogynų, antplūdžio. Kaimyninio Lajono regiono vynuogių augintojai surado kenkėjų nepaliestų ir toliau nuo savo vynuogynų esančių sklypų ir juose pasodino tradicinės ’Chenin B’ veislės vynmedžių. 1922 m. derliaus deklaracijoje pirmą kartą paminėtas „Coteaux de l’Aubance“ pavadinimas, o 1925 m. įsteigta „Coteaux de l’Aubance“ vyndarių profesinė sąjunga. Profesinės sąjungos įstatuose buvo nurodytas toks organizacijos tikslas: „Supažindinti visą pasaulį su savoje vietovėje žymiais, tačiau atokiau nuo jos nežinomais vynais.“

Netoli esantis Anžė miestas suvaidino svarbų vaidmenį plečiant vynuogyną, nes Obanso regionas aprūpino gėrimais visus aplinkinių savivaldybių, būtent Miuro-Erinjė ir San Meleno prie Obanso, mažmenininkus.

Istoriškai iš sunokusių vynuogių derliaus buvo gaminami sausi ar pusiau sausi vynai, o gretimame Lajono regione greitai imta skinti pernokusias vynuoges, kelis kartus rūšiuoti uogas, kuriose susikoncentravo sultys, ir gaminti iš jų saldų vyną.

1950 m. vasario 18 d. dekretu buvo pripažinta saugoma kilmės vietos nuoroda „Coteaux de l’Aubance“, kuria žymimi iš pernokusių, kelis kartus išrūšiuotų vynuogių pagaminti baltieji vynai. 2009 m. vynuogynas užėmė 200 hektarų.

2. Produkto kokybės ir savybių ryšys

Tai neputojantys baltieji vynai, kuriuose yra fermentuojamų cukrų.

Šie vynai labai harmoningi. Jų harmoningas kvapas dažnai pasižymi baltų vaisių ir uogų, citrusinių vaisių aromatais, susipinančiais su gėlių kvapais, kuriuos papildo pernokusius vaisius primenantys džiovintų vaisų ar cukatų aromatai. Ta pati harmonija būdinga ir vynų skoniui – jame puikiai dera saldumas, rūgštumas ir tinkama struktūra.

Bręsdami (o tai gali trukti ne vieną dešimtmetį) vynai tampa vis subtilesni ir sudėtingesni.

3. Priežastiniai ryšiai

Tiksliai nustatytuose sklypuose su negiliu, akmeningu dirvožemiu, kalvotame reljefe nuožulniais šlaitais pasodinti vynuogynai ir netoli tekančios Luaros ir Obanso upės, kurios užtikrina Botrytis cinerea grybeliui palankią drėgmę, nulemia palankias geografinės vietovės sąlygas pernokusių vynuogių, kuomet ant vynmedžio esančiose uogose su Botrytis cinerea grybeliu arba be jo natūraliai koncentruojasi sultys, derliui nuimti. Būtent šie veiksniai suteikia produktui, kurį žmonės išmoko pagaminti, ypatingas savybes. Pernokusių vynuogių derliaus ėmimas rankomis ir pakartotinis jo rūšiavimas rodo rūpinimąsi produkto kokybe.

9. Kitos svarbios sąlygos (išpilstymas, ženklinimas, kiti reikalavimai)

Ženklinimas: tradicinė nuoroda „Sélection de grains nobles“

Teisinis pagrindas:

ES teisės aktai

Papildomų sąlygų rūšis:

Papildomos nuostatos dėl ženklinimo

Sąlygos aprašymas:

Atsižvelgiant į specifikacijoje nustatytas taisykles, kartu su SKVN „Coteaux de l’Aubance“ gali būti pateikiama tradicinė nuoroda „Sélection de grains nobles“. Būtina nurodyti nuoroda „Sélection de grains nobles“ žymimų vynų derliaus metus.

Ženklinimas: neprivaloma informacija

Teisinis pagrindas:

Nacionalinės teisės aktai

Papildomų sąlygų rūšis:

Papildomos nuostatos dėl ženklinimo

Sąlygos aprašymas:

Visa neprivaloma informacija etiketėse užrašoma rašmenimis, kurių dydis (aukštis ir plotis) yra ne daugiau kaip du kartus didesnis už rašmenų, kuriais užrašyta saugoma kilmės vietos nuoroda, dydį.

Ženklinimas: geografinė nuoroda „Val de Loire“

Teisinis pagrindas:

Nacionalinės teisės aktai

Papildomų sąlygų rūšis:

Papildomos nuostatos dėl ženklinimo

Sąlygos aprašymas:

Atsižvelgiant į specifikacijoje nustatytas geografinės nuorodos naudojimo taisykles, prie saugomos kilmės vietos nuorodos pavadinimo gali būti pateikiama geografinė nuoroda „Val de Loire“. Geografinė nuoroda „Val de Loire“ užrašoma rašmenimis, kurių dydis (aukštis ir plotis) nėra didesnis nei 2/3 rašmenų, kuriais užrašytas saugomos kilmės vietos nuorodos pavadinimas, dydžio.

Ženklinimas: mažesnės geografinės vietovės nurodymas

Teisinis pagrindas:

Nacionalinės teisės aktai

Papildomų sąlygų rūšis:

Papildomos nuostatos dėl ženklinimo

Sąlygos aprašymas:

Vynų, kuriems suteikta saugoma kilmės vietos nuoroda, etiketėse galima nurodyti mažesnę geografinę vietovę, jeigu ji yra įtraukta į kadastrą ir nurodyta derliaus deklaracijoje. Į kadastrą įtrauktas jos pavadinimas užrašomas rašmenimis, kurių dydis (aukštis ir plotis) nėra didesnis nei pusė rašmenų, kuriais užrašytas saugomos kilmės vietos nuorodos pavadinimas, dydžio.

Arčiausiai esanti vietovė

Teisinis pagrindas:

ES teisės aktai

Papildomų sąlygų rūšis:

Su gamyba nustatytoje geografinėje vietovėje susijusi nukrypti leidžianti nuostata

Sąlygos aprašymas:

Pritaikius nukrypti leidžiančią nuostatą nustatyta arčiausiai esanti vynuogių auginimo, paruošimo ir vyno gaminimo vietovė apima toliau nurodytų Meno ir Luaros departamento savivaldybių, kaip jos apibrėžtos 2018 m. Oficialiajame geografinių kodų registre, teritorijas:

Aubigné-sur-Layon, Beaulieu-sur-Layon, Bellevigne-en-Layon (buvusios šių deleguotųjų savivaldybių teritorijos: Champ-sur-Layon, Faveraye-Mâchelles, Faye-d’Anjou, Rablay-sur-Layon, Thouarcé), Blaison-Saint-Sulpice (buvusios šių deleguotųjų savivaldybių teritorijos: Blaison-Gohier, Saint-Sulpice), Bouchemaine, Brissac Loire Aubance (buvusios šių deleguotųjų savivaldybių teritorijos: Alleuds, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saulgé-l’Hôpital), Chalonnes-sur-Loire, Chaudefonds-sur-Layon, Chemillé-en-Anjou (buvusios šių deleguotųjų savivaldybių teritorijos: Chanzeaux, Valanjou), Doué-en-Anjou (buvusi šios deleguotosios savivaldybės teritorija: Brigné), Gennes-Valde-Loire (buvusios šių deleguotųjų savivaldybių teritorijos: Chênehutte-Trêves-Cunault, Gennes, Grézillé, Saint-Georges-des-Sept-Voies, Le Thoureil), Lys-Haut-Layon (buvusi šios deleguotosios savivaldybės teritorija: Tigné), Parnay, Rochefort-sur-Loire, Sainte-Gemmes-sur-Loire, Savennières, Terranjou (buvusios šių deleguotųjų savivaldybių teritorijos: Chavagnes, Martigné-Briand, Notre-Dame-d’Allençon), Tuffalun (buvusios šių deleguotųjų savivaldybių teritorijos: Ambillou-Châtefau, Louerre, Noyant-la-Plaine), Val-du-Layon (buvusios šių deleguotųjų savivaldybių teritorijos: Saint-Aubin-de-Luigné, Saint-Lambert-du-Lattay).

Nuoroda į produkto specifikaciją

https://info.agriculture.gouv.fr/gedei/site/bo-agri/document_administratif-1a1bfb71-a600-4f19-b01a-1149e052fe98

(1) OL L 9, 2019 1 11, p. 2.